光緒三十年甲辰恩科貢士進士列表 本表用於列舉清德宗光緒三十年西元年甲辰恩科進士及未殿試貢士 三月會試於河南贡院 考官 正考官日讲起居协办大学士兵部尚书翰林院掌院学士裕德经筵讲官吏部尚书政务处大臣张百熙 副考官经筵讲官尚书衔赏穿黄马褂都察院左都御史南书房行走陆润庠吏部右待郎兼管钱法堂事务戴鸿慈 題目 论 周唐外重内轻秦魏外轻内重各有得失论 贾谊五饵三表之说班固讥其疏然秦穆尝用之以霸西戎中行说亦以戒单于其说未尝不效论 裴度奏宰相宜招延四方贤才与参谋议请于私第见客论 诸葛亮无申商之心而用其术王安石用申商之实而讳其名论 北宋结金以图燕南宋助元以攻蔡论 策 学堂之设其旨有三所以陶铸国民造就人才振兴实业国民不能自立必立学以教之使皆有善良之德忠爱之心自养之技能必需之知识盖东西各国所同日本则尤注重尚武之精神此陶铸国民之教育也讲求政治法律理财外交诸专门以备用使此造就人才之教育也分设农工商矿诸学以期富国利民此振兴实业之教育也三者孰为最急策 周礼言农政最详诸子有农家之学近时各国研究农务多以人事转移气候其要曰土地曰资本曰劳力而能善用此三者实资智识方今修明学制列为专科冀存要术之遗试陈教农之策 泰西外交政策往往藉保全土地之名收利益之实盍缕举近百年历史以证明其事策 日本变法之初聘用西人而国日以强埃及用外国人至千余员遂失财政裁判之权而国以不振试详言其得失利弊策 美国禁止华工久成苛刻例今届十年期满亟宜援引公法驳正原约以期保护侨民策 四书义 大学之道在明明德在亲民在止于至善义 中立而不倚强哉矫义 五经义 致天下之民聚天下之货交易而退各得其所义 會元譚延闓五月己亥殿試貢士譚延闓等二百七十四人於保和殿 五月癸卯德宗御太和殿傳臚授一甲三人劉春霖為翰林院修撰朱汝珍商衍鎏為編修賜進士及第二甲張啟後等一百二十人賜進士出身三甲張鴻等一百五十人賜同進士出身六月乙卯引見新科進士除一甲三人業已授職之外其餘分別以庶吉士主事內閣中書等職 因清廷於次年永廢科舉此科殿試所取之二百七十三人成爲中國歷史上最後一科進士